Christine Antorini

Christine Edda Antorini (født 23. maj 1965 i Jyllinge) er en dansk politiker og tidligere undervisningsminister fra Socialdemokraterne.

Baggrund 
Christine Antorini blev født i Jyllinge som datter af mejerist Keld Jørgensen og lærer Myriam Antorini Jørgensen. Hun blev samfundssproglig student fra Himmelev Gymnasium i 1984.

Antorini er bachelor i statskundskab fra Aarhus Universitet (1985-1987) og kandidat i kommunikation og offentlig forvaltning fra Roskilde Universitet (1989-1994).

Politik

Socialistisk Folkeparti 
Antorini meldte sig ind Socialistisk Folkepartis Ungdom da hun startede i gymnasiet i 1981.

Hun var medlem af Socialistisk Folkepartis hovedbestyrelse fra 1988 og næstformand i partiet 1991-1998. Hun blev folketingskandidat i 1992 og valgt til Folketinget for SF ved Folketingsvalget 1998, men forlod Folketinget igen allerede 30. november 1999 for at blive sekretariatschef i institutionen Forbrugerinformationen. I oktober 2001 meldte hun sig ud af SF.

Socialdemokraterne 
Antorini blev socialdemokrat i 2002 Hun var opstillet til Folketinget for Socialdemokratiet fra 2004 og var Socialdemokratisk folketingsmedlem fra 2005 til 2018. Hun forlod Folketinget i september 2018 for at blive direktør for læringscentret LIFE ved Novo Nordisk

Undervisningsminister 
I oktober 2011 blev Antorini børne- og undervisningsminister i regeringen Helle Thorning-Schmidt I. Ved en regeringsrokade i august 2013 blev børneområdet overflyttet til social-, børne- og integrationsminister Annette Vilhelmsen, hvorefter Antorini fortsatte som undervisningsminister. Hun beholdt posten i Regeringen Helle Thorning-Schmidt II efter SF forlod regeringen i 2014.

Som undervisningsminister stod hun bag folkeskolereformen i 2014.

Da Socialdemokraterne mistede regeringsmagten i 2015, blev Antorini formand for Folketingets Uddannelses- og Forskningsudvalg til hun forlod politik i 2018.

Studievært for Deadline 
Fra 2003 til 2004 var Antorini studievært på DR2-programmet Deadline.

Privatliv 
Hun er medlem af VL-gruppe 13.

Gift med Henrik Dahl (2003-2008) og Jan Krøyer (2020-)

Karriere 
 1988 medlem af Socialistisk Folkepartis hovedbestyrelse
 1991-1998 næstformand for SF
 1992 folketingskandidat for SF i Vesterbrokredsen
 1994 cand.comm. i offentlig forvaltning, RUC
 1995-97 kommunikationsmedarbejder i Oticon
 1996 folketingskandidat for SF i Husumkredsen
 1998 medlem af Folketinget for SF, valgt i Østre Storkreds, fra 11. marts til 30. november 1999
 1999-2003 chef for Forbrugerinformationen
 2001-2004 Medlem af Akademiet for de Tekniske Videnskabers tænketank
 2003-2004 vært på Deadline på DR2.
 2004-2005 konsulent i reformsekretariatet hos HK
 2005-2011medlem af German Marshall Foundation
 2005 valgt til Folketinget for Socialdemokraterne
 2006-2011 medlem af bestyrelsen for Frie Børnehavers Fond 2006-2011
 2010 valgt som folketingskandidat for Socialdemokraterne i Hillerød/Nordsjællands storkreds
 2011- medlem af skolekredsen for Grundtvig Højskole
 2011-2016 medlem af bestyrelsen for Roskilde Festival Højskole
 2011 15. september valgt til Folketinget for Socialdemokraterne
 2011-2013 3. oktober udnævnt til børne- og undervisningsminister i Regeringen Helle Thorning-Schmidt I
 2013-2015 Undervisningsminister i Regeringen Helle Thorning-Schmidt II
 2015- medlem af bestyrelsen for Sagnlandet Lejre
 2016- formand for bestyrelsen for Roskilde Festival Højskole
 2016- medlem af bestyrelsen for Fonden Socialt Ansvar
 2016- medlem af bestyrelsen for Det Kongelige Vajsenhus
 2017- medlem af bestyrelsen for Dansk Skoleskak
 2018- Direktør i LIFE-læringscentret, Novo Nordisk Fonden

Mærkesager 
 Uddannelse i bredden og forskning i dybden
 Et sammenhængende arbejds- og familieliv med livslang læring
 Grønt og socialt Europa

Litteratur 
 Lars Goldschmidt, Christine Antorini, Henrik Dahl, Jens Reiermann og Signe Wenneberg, Borgelige ord efter revolutionen, Gyldendal, 1999. .
 Henrik Dahl, Christine Antorini og Lars Goldschmidt, Det ny systemskifte, Gyldendal, 2001. .
 Christine Antorini og Henrik Dahl (red.), Epostler : En politisk debatbog, Gyldendal, 2003. .
 Adam Holm og Peter Scharff Smith (red.), Idealisme eller fanatisme : opgøret om venstrefløjen under den kolde krig, Forum 2004. .
 Christine Antorini, Fremtidens partier, Gyldendal, 2008. .
 Lene Johansen: Min mor er død. Samtalebog med Christine Antorini, Ritt Bjerregaard, Hanne-Vibeke Holst og Anne Linnet. Gyldendal 2010
 Gitte Løkkegaard. Livsmodig. Samtaler om kvindeliv, kærlighed og kunsten at leve til allersidste suk. Med Christine Antorini, Ritt Bjerregaard, Hanne-Vibeke Holst og Anne Linnet. Politikens Forlag 2017.
 Gitte Andersen og Christine Antorini: Kloge kvadratmeter. Skjulte ressourcer til bedre læringsmiljøer. Forlaget Praxis, 2017.
 Lene Johansen: Mødre og Døtre. Samtaler om kærlighed og tab. Med Christine Antorini, Ritt Bjerregaard, Hanne-Vibeke Holst og Anne Linnet. Politikens Forlag, 2018

Referencer

Eksterne henvisninger 

 Christine Antorinis arbejde i Folketinget
 DRs politiske profil for Christine Antorini

Folketingsmedlemmer i 1990'erne
Folketingsmedlemmer i 2000'erne
Folketingsmedlemmer i 2010'erne
Tidligere folketingsmedlemmer fra SF
Tidligere folketingsmedlemmer fra Socialdemokraterne
Danske ministre fra Socialdemokraterne
Regeringen Helle Thorning-Schmidt
Undervisningsministre fra Danmark
Ministre for børn fra Danmark
Politologer fra Danmark
Ateister fra Danmark
Personer i Kraks Blå Bog
Studieværter på Deadline
Ansatte i DR